**Töövõtuleping Pedeli I paisjärve (Veskijärve) ümbruse maastikukujundusprojekti koostamiseks**

Valga kuupäevad digiallkirjas nr 8-1.10/\_\_\_

Käesoleva lepingu on sõlminud **Valga Vallavalitsus**, registrikood 77000507, asukohaga Puiestee tn 8, 68203 Valga linn, Valgamaa, mida esindab Valga valla põhimääruse alusel

**vallavanem Monika Rogenbaum** (edaspidi Tellija) ühelt poolt

ja

**\_\_\_\_\_\_\_\_\_\_\_\_\_**, registrikood \_\_\_\_\_\_\_\_\_\_\_, asukohaga \_\_\_\_\_\_\_\_\_\_\_\_\_\_\_, mida esindab \_\_\_\_\_\_\_\_\_, (edaspidi Töövõtja) teiselt poolt, edaspidi viidatud ka kui Pool või ühiselt kui Pooled, sõlmisid käesoleva lepingu alljärgnevas:

1. ÜLDSÄTTED
	1. Pooled juhinduvad Eesti Vabariigi seadustest ning käesolevast lepingust.
	2. Leping koosneb käesolevast lepingust ja lisadest, mis on lepingu lahutamatuks osaks.
	3. Lepingu sõlmimisega kaotavad siduva jõu mistahes muud tahteavaldused, mida Pooled on teinud lepingu ettevalmistamise käigus.
2. LEPINGU OBJEKT
	1. Käesoleva lepingu objektiks on Pedeli I paisjärve (Veskijärve) ümbruse maastiku-kujundusprojekti koostamine.
	2. Tööde mahud ja ulatus on kindlaks määratud käesoleva lepingu dokumentidega, mis on lepingu lisad:
		1. pakkumus;
		2. hanke „Pedeli I paisjärve (Veskijärve) ümbruse maastikukujundusprojekti tellimine“ dokumendid.
	3. Tööde mahtude ja ulatuse muutmine toimub poolte kirjalikul kokkuleppel, mis vormistatakse käesoleva lepingu lisana.
3. POOLTE ESINDAJAD
	1. Tellija esindaja on \_\_\_\_\_\_\_\_\_\_, telefon \_\_\_\_\_\_\_\_\_\_\_, e-post: \_\_\_\_\_\_\_\_\_\_\_\_\_
	2. Töövõtja esindaja \_\_\_\_\_\_\_\_\_\_\_, telefon \_\_\_\_\_\_\_\_\_\_ , e-post: \_\_\_\_\_\_\_\_\_\_\_\_\_\_
	3. Pooled kohustuvad mistahes muudatustest oma esindajate või kontaktandmete osas viivitamatult kirjalikult või kirjalikku taasesitamist võimaldavas vormis teist Poolt teavitama. Kuni teate kättesaamiseni loetakse teise Poole jaoks kehtivaks andmed, mis on temale esitatud.
4. TÖÖVÕTU HIND JA TÄHTAEG
	1. Töövõtu hind on **\_\_\_\_\_\_\_\_\_\_ eurot** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot). Hind sisaldab käibemaksu.
	2. Töövõtja alustab töödega esimesel võimalusel peale lepingu sõlmimist. **Tööde teostamise tähtaeg on neli kuud pärast lepingu sõlmimist.**
	3. Töövõtja on kohustatud andma lepingu dokumentides määratud töö Tellijale üle viie päeva jooksul pärast tööde teostamist.
	4. Pooled võivad kokku leppida, et Töövõtja teostab lisaks lepingu dokumentides määratud tööle ka täiendavaid lisatöid. Lisatööde tellimise kohta sõlmivad Pooled lepingu lisa, milles lepitakse kokku vähemalt lisatööde kirjeldus, hind ja teostamise tähtaeg. Lisatööde hinna kokku leppimisel lähtuvad pooled mõistlikkuse põhimõttest. Töövõtjal on õigus Lisatööde eest tasu saada üksnes juhul, kui lisatööde teostamine on Poolte vahel eelnevalt kokku lepitud.
5. MAKSETINGIMUSED
	1. Töövõtja esitab Tellijale e-arve 5 (viie) tööpäeva jooksul peale Töövõtja poolt esitatud tööde üleandmise-vastuvõtmise akti allkirjastamist.
	2. Tellija tasub Töövõtjale punktis 4.1. nimetatud summa kahes osas alljärgnevalt:
		1. 40% pärast eskiislahenduse esitamist, mis on Tellija poolt heaks kiidetud;
		2. 60% pärast kooskõlastatud põhiprojekti esitamist.
	3. Tellija tasub teostatud tööde eest vastavalt Töövõtja poolt esitatud arvele 10 (kümne) tööpäeva jooksul. Arve loetakse tasutuks, kui kogu arvel näidatud summa on laekunud Töövõtja arveldusarvele.
6. TÖÖVÕTJA KOHUSTUSED
	1. Töövõtja on kohustatud lepingu hinna piires teostama kõik lepingu dokumentides määratud tööd vastavalt kehtivatele õigusaktidele ja Tellija juhistele, hankima selleks kogu vajaliku tööjõu ning masinad.
	2. Järgima töö teostamisel ja korraldamisel Tellija mõistlikke huve ja eesmärke ning kõiki Tellija poolt antud seaduslikke juhiseid.
	3. Töövõtja on kohustatud korraldama töökoosolekuid sagedusega vähemalt kaks korda kuus projektlahenduste aruteluks ja kooskõlastamiseks.
	4. Töövõtja analüüsib projekti kohta tehtud ettepanekuid, täiendab vajadusel nende alusel projekti. Pakkuja vastab kõikidele tööga seotud ettepanekutele, vastuväidetele ja küsimustele
	5. Viivitamata pöörduma Tellija poole juhiste saamiseks, kui need on vajalikud Töö teostamiseks.
	6. Teavitama Tellijat koheselt kõikidest asjaoludest, mis mõjutavad Töö teostamist või Töövõtjapoolsete muude lepinguliste kohustuste täitmist ning mille vastu on Tellijal mõistlik huvi.
	7. Ilma eraldi kokkuleppeta teostama ka sellised tööd ja toimingud, mis ei ole lepingus ega selle lisades selgesõnaliselt ette nähtud, kuid mille tegemine on tavapäraselt vajalik Lepingu kohaseks täitmiseks ja eesmärgi saavutamiseks ning mis olemuslikult kuuluvad töö hulka.
7. TELLIJA KOHUSTUSED
	1. Tellija on kohustatud andma Töövõtjale Töö teostamiseks vajalikku informatsiooni.
	2. Tellija kohustub võtma valmistööd vastu vastavalt käesolevale lepingule.
	3. Tööde vastuvõtmisel kontrollib Tellija tööde vastavust lepinguga sätestatud tingimustele ja kõikidele muudele käesolevast lepingust tulenevatele nõuetele.
	4. Maksma Töövõtjale valminud Töö eest tasu vastavalt lepingule.
	5. Teavitama Töövõtjat koheselt kõikidest asjaoludest, mis mõjutavad Tellijapoolsete lepinguliste kohustuste täitmist ning mille vastu on Töövõtjal mõistlik huvi.
	6. Töös puuduse avastamisel teavitama Töövõtjat avastatud puudusest mõistliku aja jooksul pärast puuduse avastamist.
8. TELLIJA JA TÖÖVÕTJA ÕIGUSED
	1. Tellijal on õigus igal ajal kontrollida lepingu tingimuste täitmist, tööde ja kasutatavate materjalide kvaliteeti ilma, et see segaks oluliselt Töö teostamist.
	2. Töös esinevate puuduste korral on Tellijal on õigus nõuda tööde ümbertegemist töövõtja kulul.
	3. Töövõtjal on õigus nõuda Tellijalt käesoleva lepinguga Tellijale pandud kohustustesse kuuluvate küsimuste lahendamist.
	4. Töövõtjal on õigus nõuda Tellijalt juhiseid, kui need on vajalikud Töö teostamiseks.
	5. Töövõtjal on õigus peatada Töö teostamine, kui Töövõtja on nõudnud Tellijalt juhiseid ja Tellija ei ole mõjuva põhjuseta neid mõistliku aja jooksul andnud.
	6. Töövõtjal on õigus saada Töö teostamise eest tasu vastavalt Lepingule.
9. TÖÖVÕTJA JA TELLIJA VASTUTUS
	1. Lepingu tingimuste rikkumise eest kannavad pooled vastutust kooskõlas Eesti Vabariigi seadusandluse ja käesoleva lepinguga.
	2. Tellija pole vastutav Töövõtja ees üheski küsimuses ega probleemis, mis tuleneb kas lepingust või töö täitmisest, kui Töövõtja ei ole lisanud seda taotlust käesolevale lepingule.
	3. Tellija vastutus lõpeb pärast täitmisaktis märgitud makse tasumist Tellija poolt.
	4. Lepingupooled ei kanna vastutust, kui käesoleva lepingu rikkumine on tingitud rahvusvaheliselt tunnustatud *force majeure* asjaoludest; sõjategevusest, mobilisatsioonist, erakorralisest olukorrast, loodusõnnetusest, katastroofist, tööde teostamist oluliselt häirivatest erakorralistest ilmastikutingimustest, jms.
	5. Töövõtja vastutab seadustest, määrustest ja muudest kohustuslikest eeskirjadest kinnipidamise eest lepingulise töö teostamisel.
	6. Töö üleandmisega kinnitab Töövõtja, et ta on ainuisikuliselt Töö autor ning kolmandatel isikutel ei ole Töö suhtes isiklikke või varalisi õigusi.
10. VAIDLUSTE LAHENDAMINE

Lepingu täitmisel, muutmisel ja lõpetamisel tekkida võivad vaidlused ja lahkarvamused püüavad pooled lahendada läbirääkimiste teel. Kokkuleppe mittesaavutamisel lahendab vaidluse kohus.

1. LEPINGU JÕUSTUMINE
	1. Leping jõustub alates lepingu allkirjastamise hetkest.
2. REKVISIIDID

Tellija: Töövõtja:

**Valga Vallavalitsus \_\_\_\_\_\_\_\_\_\_\_\_\_\_\_\_\_\_\_\_**

Valga Puiestee 8 \_\_\_\_\_\_\_\_\_\_\_\_\_\_\_\_\_\_\_\_

68203 Valga maakond \_\_\_\_\_\_\_\_\_\_\_\_\_\_\_\_\_\_\_\_

rg-kood 77000507 \_\_\_\_\_\_\_\_\_\_\_\_\_\_\_\_\_\_\_\_

(allkirjastatud digitaalselt) (allkirjastatud digitaalselt)

Monika Rogenbaum

vallavanem